Document ID: 31995R1336

KOMMISSIONENS FORORDNING (EF) Nr. 1336/95 af 13. juni 1995 om ændring af forordning (EØF) nr. 3190/82 om gennemførelsesbestemmelserne for udvidelse af visse regler, som er fastsat af producentorganisationerne i fiskerivaresektoren, til også at omfatte ikke-medlemmer (Tekst af betydning for EØS)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakultur (1), senest ændret ved forordning (EF) nr. 3318/94 (2), særlig artikel 30, og
ud fra følgende betragtninger:
Forordning (EF) nr. 3318/94 har ændret artikel 5, stk. 2, i forordning (EØF) nr. 3759/92, i det følgende benævnt »grundforordningen«, ved at ophæve Kommissionens forudgående kontrol af beslutninger om at udvide visse regler, der er fastsat af producentorganisationerne, til også at omfatte ikke-medlemmer og ved at indføre efterfølgende kontrol af beslutninger, der således er truffet af medlemsstaterne; denne ændring gør det påkrævet at tilpasse en række bestemmelser i Kommissionens forordning (EØF) nr. 3190/82 (3), der blev vedtaget til gennemførelse af Rådets forordning (EØF) nr. 1772/82 (4);
de medlemsstater, som har besluttet at gøre visse regler, der er fastsat af en producentorganisation, obligatoriske, skal meddele Kommissionen deres beslutning inden ikrafttrædelsen; det er derfor nødvendigt at fastlægge, hvad en sådan meddelelse skal indeholde;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
I forordning (EØF) nr. 3190/82 foretages følgende ændringer:
1) Artikel 5, stk. 1, første afsnit, affattes således:
»En medlemsstat, der har besluttet at udvide visse regler, der er fastsat af en producentorganisation, meddeler i det mindste Kommissionen følgende oplysninger:«
2) Artikel 5, stk. 2, ophæves.
3) Artikel 6, stk. 1, affattes således:
»1. Kommissionen offentliggør i De Europæiske Fællesskabers Tidende de beslutninger, som den træffer i henhold til artikel 5, andet led, i grundforordningen«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. juni 1995.

Labels: 15
6